OpenLLM-France/wikimedia huggingface dataset:
# Hangard

Hangard és un municipi francès situat al departament del Somme i a la regió dels Alts de França. L'any 2007 tenia 116 habitants.

## Fills il·lustres

* Carl Roeder (1860-[...?]) compositor i pedagog musical.

## Demografia
### Població

El 2007 la població de fet de Hangard era de 116 persones. Hi havia 44 famílies de les quals 12 eren unipersonals (12 homes vivint sols), 12 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 46 habitatges, 44 eren l'habitatge principal de la família, 1 era una segona residència i 1 estava desocupat. 45 eren cases i 1 era un apartament. Dels 44 habitatges principals, 32 estaven ocupats pels seus propietaris i 12 estaven llogats i ocupats pels llogaters; 1 tenia dues cambres, 5 en tenien tres, 13 en tenien quatre i 26 en tenien cinc o més. 38 habitatges disposaven pel capbaix d'una plaça de pàrquing. A 14 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hangard el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 8 |
| 4 | 50 a 54 | 4 |
| 4 | 45 a 49 | 0 |
| 4 | 40 a 44 | 4 |
| 4 | 35 a 39 | 4 |
| 8 | 30 a 34 | 4 |
| 8 | 25 a 29 | 4 |
| 0 | 20 a 24 | 0 |
| 14 | 15 a 19 | 0 |
| 8 | 10 a 14 | 4 |
| 8 | 5 a 9 | 0 |
| 8 | 0 a 4 | 4 |

## Economia

El 2007 la població en edat de treballar era de 79 persones, 68 eren actives i 11 eren inactives. De les 68 persones actives 63 estaven ocupades (37 homes i 26 dones) i 5 estaven aturades (2 homes i 3 dones). De les 11 persones inactives 5 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Hangard hi havia 7 explotacions agrícoles que ocupaven un total de 798 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Hangard a l'INSEE.
* Évolution et structure de la population Fitxa amb el detall de dades de Hangard a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Borja López

Borja López és el nom dels següents personatges:
* Borja López i Castilla (1979), jugador d'hoquei sobre patins català.
* Borja López Menéndez (1994), futbolista espanyol.
# Krutx

Krutx (en rus: Кручь) és un poble (un possiólok) de l'óblast d'Oriol, a Rússia, segons el cens del 2010 tenia 15 habitants, pertany al municipi de Teliàjie.

## Referències

* ↑ «Схема территориального планирования Верховского района Орловской области». Федеральная государственная информационная система территориального планирования (ФГИС ТП).
* ↑ «Kolodetskiy». GeoNames.
# Christopher Katongo

Christopher Katongo (Mufulira, 31 d'agost de 1982) és un exfutbolista zambià de la dècada de 2000.
Fou internacional amb la selecció de futbol de Zàmbia.
Pel que fa a clubs, destacà a Jomo Cosmos, Brøndby IF i Arminia Bielefeld.

## Referències

* ↑ «BBC African Footballer of the Year 2012: Profile - Christopher Katongo». BBC Sport, 22-11-2012.
* ↑ «Katongo named 2012 BBC African Footballer of the Year». BBC Sport, 17-12-2012.
* ↑ «'He dragged Zambian football out of the doldrums'» (en anglès). BBC Sport, 19-11-2015.
* ↑ «Chris Katongo» (en danish). Brøndby IF. Arxivat de l'original el 20 agost 2012. [Consulta: 2 març 2012].
* ↑ «Katongo joins Denmark's Brondby». BBC Sport, 11-01-2007. [Consulta: 28 novembre 2009].
* ↑ Gondwe, Kennedy. «Katongo moves to Bundesliga». BBC Sport, 05-08-2008. [Consulta: 28 novembre 2009].
* ↑ Christopher Katongo a National-Football-Teams.com (anglès)
# Lúcio Cardoso

Lúcio Cardoso (Curvelo, 14 d'agost de 1913 - Rio de Janeiro, 22 de setembre de 1968) Joaquim Lúcio Cardoso Filho, fou un dramaturg, periodista i poeta brasiler. La seva obra principal, Crònica de la casa assassinada (1958) és un dels llibres més importants de la literatura brasilera. Va morir a l'edat de 56 anys, i el 1966 l'Acadèmia Minera de Lletres li atorgà el Premi Machado d'Assis pel conjunt de la seva obra.

## Biografia

Lúcio Cardoso pertanyia a una família tradicional de Minas Gerais, germà del polític Adauto Lúcio Cardoso, qui fou senador de la República per la Unió Democràtica Nacional, partit conservador de centredreta, i més endavant ministre del Tribunal Federal Suprem del Brasil. La seva germana, Maria Helena Cardoso, fou autora de dos llibres de memòries: Por onde andou meu coração i Vida Vida.
Juntament amb Octávio de Faria, Cornélio Pena i el poeta Vinicius de Moraes, Lúcio Cardoso fou un dels exponents de la literatura brasilera de la dècada del 1930. Fou part de la literatura sociològica, encara que començà la seva carrera amb dues novel·les de caràcter sociològic i realista: Maleita (1934) i Salgueiro (1935). La seva literatura, a partir de la dècada del 1940, qüestiona els valors fonamentals com el bé, el mal, Déu i el dimoni, desenvolupades en les seves novel·les Mãos Vazias, Inácio i en les novel·les curtes O Enfeitiçado e Baltzar. La seva obra inaugura en la literatura brasilera una immersió en l'individu, que de vegades es torna sociològica i subjectiva, on els drames, els dubtes i els qüestionaments personals s'imposen per damunt de la realitat.
Amb Paulo César Saraceni feu el primer llargmetratge del cinema novo, Porto das Caixas, del qual fou el llibretista. El 1962 tingué un vessament cerebral i deixà d'escriure; es passà a la pintura, i feu dues exposicions de les seves obres.

## Referències

* ↑ Bosi, Alfredo. História Concisa da Literatura Brasileira (en portuguès brasiler). Editora Cultrix, 1994, p. 413-ss. ISBN 978-85-316-0189-7.
* ↑ Rosa e Silva, 2004, p. 157.
* ↑ Rosa e Silva, 2004, p. 26.

## Bibliografia

* Rosa e Silva, Enaura Quixabeira. Lúcio Cardoso: paixão e morte na literatura brasileira (en portuguès brasiler). UFAL, p. 2004. ISBN 8571772002.

## Enllaços externs

* http://www.releituras.com/luciocardoso_menu.asp Arxivat 2012-05-10 a Wayback Machine.
# Josh Gates

Joshua Gates (Manchester-by-the-Sea, Massachusetts, 10 d'agost de 1977) és un presentador i productor de televisió nord-americà. Va ser el presentador i co-director del programa Destination Truth i Stranded on Syfy, i actualment presenta i co-dirigeix els programes Expedition Unknown i Legendary Locations de Discovery Channel. També és conegut per presentar algunes emissions especials en directe i per ser l'investigador convidat de la sèrie de televisió Ghost Hunters i el seu spin-off Ghost Hunters International. Produeix també la seqüela de Ghost Hunters anomenada Ghost Nation amb altres programes de televisión que tracta la temàtica paranormal a través de la seva productora Ping Pong Productions.

## Biografia

Gates va néixer a la petita localitat de Manchester-by-the-Sea de Massachusetts i resideix a Los Angeles. Va estudiar a la Universitat Tufts de Medford, Massachusetts, especialitzant-se tant en arqueologia com en interpretació.
Va estar casat del 2014 al 2021 amb Hallie Gnatovich, co-protagonista de la sèrie Destination Truth, amb qui ha tingut dos fills, Owen i Isla.

## Referències

* ↑ «Josh Gates» (en anglès). IMDb. [Consulta: 16 maig 2020].
* ↑ «Ping Pong Productions» (en anglès). Ping Pong Productions. [Consulta: 16 maig 2020].
* ↑ «Josh Gates talks about the birth of "DT," his college career & more rapid fire Q's on Mandogg House Radio» (en anglès). Singularity fan pages, 27-09-2009. Arxivat de l'original el 2020-09-29. [Consulta: 16 maig 2020].
* ↑ «Missatge de separació» (en anglès). Instagra, - Hallie Gnatovich, 20-08-2021. [Consulta: 28 agost 2021].
* ↑ «Josh Gates from “Destination Truth” Wiki: Wife Hallie Gnatovich, Necklace, Son, Net Worth, Family, Baby» (en anglès). Affair Post, 13-12-2019. [Consulta: 16 maig 2020].
* ↑ «Josh Gates Has 2 Children With Therapist Wife Hallie Gnatovich» (en anglès). Heavy. [Consulta: 16 maig 2020].

## Vegeu també

* Discovery Channel

## Enllaços externs

* Pàgina oficial de Josh Gates Arxivat 2020-06-04 a Wayback Machine. (anglès)
# Krutotila

Krutotila (en rus: Крутотыла) és un poble de la República de Komi, a Rússia, segons el cens del 2010 tenia 29 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Kruttxénskaia Baigorà

Kruttxénskaia Baigorà (en rus: Крутченская Байгора) és un poble de l'óblast de Lípetsk, a Rússia, que el 2018 tenia 629 habitants. Pertany al districte rural d'Úsman.

## Referències

* ↑ «Комсомольская правда». «В Липецкой области в селе сгорело 103 дома». Николай Боков, 30 июля 2010. Проверено 01-08-2010
# Kirike

El kirike és una llengua ijo que parlen els okrikes al sud de Nigèria, a les LGAs d'Okrikade Port Harcourt i d'Ogu-Bolo, a l'estat de Rivers.
El kirike és una llengua de la família lingüística de les llengües ijo orientals. Concretament pertany al grup lingüístic de les llengües ido orientals del nord-est; les altres llengües d'aquest grup lingüístic són el kalabari, l'ibani i l'nkoroo. El 1995 hi havia 248.000 parlants de kirike.

## Ús de la llengua

El kirike és una llengua desenvolupada (5); està estandarditzada i gaudeix d'un ús vigorós per part de persones de totes les edats i generacions. És una llengua escrita amb alfabet llatí.

## Població i religió

El 98% dels 375.000 okrikes són cristians; el 80% d'aquests són anglicans, el 10% són protestants i el 10% pertanyen a esglésies cristianes independents. El 2% dels okrikes restants creuen en religions tradicionals africanes.

## Referències

* 1 2 okrika al joshuaproject
* 1 2 kirike a l'ethnologue
* ↑ llengües ijo orientals del nord-est a l'ethnologue
# Kirikiño

Evaristo (o Ebaristo) Bustinza Lasuen, conegut pel pseudònim de Kirikiño (Mañaria, Biscaia, 26 d'octubre de 1886 - 31 de gener de 1929), va ser un escriptor i periodista en èuscar.
A la seva infantesa es va traslladar amb la seva família a Almansa (Albacete), on va transcórrer la seva joventut però va continuar parlant el basc en dialecte biscaí amb la seva família.
Durant un curt temps va treballar en la càtedra de basc en substitució de Resurrección María de Azkue, qui el va convidar a treballar en la revista Euskalzale on va publicar la seva primera obra "Zerutar bat" y el 1913 començà a signar com Kirikiño essent responsable de la secció en basc del periòdic Euzkadi.
Va traduir moltes obres al biscaí com: "Meza Barriya" de Abelino Barriola, "Lelo" de Alfredo Etxabe, etc. Obres de producció pròpia son: "Antton Berakatz" (1914) i"Abarrak", col·lecció distintes lectures en llengua popular i de fàcil lectura el 1918.
Se'l considera un gran orador.

## Obra
### Narració

* Abarrak... idatziriko irakurgaitxuak (1918, Grijelmo)
* Bigarrengo Abarrak (1980, GEU)

### Articles

* Edo geuk iñok ez euskeraren alde (1984, Labayru)
* Egunekoa (1981, Labayru)
* Guda Nagusia (1914-1918) (1989, Labayru)
* Aberriaren alde, artikulu politikoak (2005, Labayru)

## Enllaços externs

* Ebaristo Bustintza a literaturaren zubitegia
# He Ji

He Ji és una esportista xinesa que va competir en judo, guanyadora de dues medalles al Campionat Asiàtic de Judo els anys 1996 i 1997.

## Palmarès internacional

Campionat Asiàtic :
| Any | Lloc | Medalla | Categoria |
| 1996 | Ho Chi Minh ( Vietnam) | 1 | –52 kg |
| 1997 | Manila ( Filipines) | 3 | –52 kg |

## Referències

* ↑ He Ji en Judoinside.com (anglès)
# Borja Oubiña Meléndez

Borja Oubiña Meléndez (Vigo, 17 de maig de 1982) és un exfutbolista professional gallec, que ocupava la posició de migcampista defensiu.

## Trajectòria

Format al planter del Celta de Vigo, hi debuta amb el primer equip a la campanya 03/04, en partit contra el València CF. Eixe any també hi va disputar la Champions League, a la vegada que el club baixava a Segona Divisió.
A l'any següent es consolida al primer planter vigués, que recupera la màxima divisió immediatament. Ja a Primera, la temporada 05/06 juga 36 partits, per 30 de la següent, que acabaria amb un nou descens dels gallecs. En aquest moment el vigués va expressar el seu desig de deixar el club tot i ser sota contracte. Va estar a prop de recalar a la SL Benfica, però a les postres no hi va haver acord pel cost de l'operació, al voltant dels 10 milions d'euros.
L'agost del 2007, és cedit al Birmingham City FC de la Premier League. En seu segon encontre a Anglaterra, es lesiona al lligament encreuat anterior, que li comporta sis mesos fora dels terrenys de joc. No jugaria de nou amb el Birmingham, atès que la cessió es va cancel·lar al febrer del 2008.
Al 6 de desembre del 2008, gairebé 15 mesos després de la lesió, reapareix amb el Celta de Vigo, en un partit de Segona Divisió. En total hi disputaria 15 partits eixa temporada. A mitjans del 2009 retorn a la sala d'operacions, esperant-se la seua recuperació per a principis del 2010.

## Internacional

Oubiña ha estat internacional amb la selecció espanyola en dues ocasions.

## Referències

* ↑ «El Celta negocia con el Benfica el traspaso de Oubiña» (en castellà). El Correo Gallego, 23-08-2007 [Consulta: 3 octubre 2009]. «Còpia arxivada». Arxivat de l'original el 2011-09-27. [Consulta: 22 gener 2010].
* ↑ «Birmingham sign midfielder Oubiña». BBC Sport, 31-08-2007. [Consulta: 25 setembre 2007].
* ↑ «Oubiña facing six-month absence». BBC Sport, 24-09-2007. [Consulta: 25 setembre 2007].
* ↑ «Oubiña leaves Blues». Birmingham City FC, 09-02-2008. Arxivat de l'original el 2008-02-12. [Consulta: 9 febrer 2008].
* ↑ López, Víctor «La operación a Borja Oubiña reveló que su ligamento estaba destrozado» (en castellà). La Voz de Galicia, 05-10-2009 [Consulta: 6 octubre 2009].

## Enllaços externs

* Fitxa del jugador
# Macròfag

Un macròfag és una cèl·lula amb capacitat immunològica present al teixit conjuntiu. Els macròfags són capaços de migrar mitjançant un moviment ameboide en resposta a estímuls determinats com el sistema del complement. Tenen el seu origen en els monòcits circulants, precursors presents en la medul·la òssia. Són components del sistema fagocític-mononuclear.

## Funcions

* Neteja i defensa del teixit.
* Són atrets per factors quimiotàctics presents als bacteris i els fagociten units a aquests factors de reconeixement.
* Participen activament de la resposta immunitària, ja que són un tipus de cèl·lula presentadora d'antigen, pel que activen els limfòcits B perquè aquests puguin convertir-se en plasmòcits.

## Ultraestructura

* Citoplasma eosinòfil amb vacúols i grànuls.
* Fagosomes i fagolisosomes que intervenen en la fagocitosi.
* Reticle endoplasmàtic rugós i complex de Golgi desenvolupat.
* Microfilaments i microtúbuls amb la finalitat de millorar el moviment i la fagocitosi de partícules estranyes.
# Cala Corbs

La cala Corbs és una petita platja natural del municipi de Palamós (Baix Empordà), situada en el tram de penya-segats entre la platja de Castell i Calella de Palafrugell, entre la cala Estreta, a llevant, i la cala Canyers, a ponent, separada d'aquesta per la punta Canyers, que forma una estreta badia que la protegeix del vent. Orientada a sud, la superfície de la cala està composta de còdols, de color grisós. Té una longitud de 25 metres i una amplada de 6 metres. S'hi accedeix a peu pel camí de ronda, des de la platja de Castell.

## Referències

* ↑ «Cala dels Corbs». Oficina de Turisme de Palamós.
* ↑ «Cala dels Corbs». Costa Brava's.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Cala Corbs». Visita Costa Brava.
# Jöchi

Jöchi és el nom dels següents personatges:
* Nom de naixement de Qassar, germà de Genguis Kan
* Nom alternatiu de Jotxi, fill gran de Genguis Kan
# Köping

Köping va ser la denominació a Suècia pel concepte anglès de market town. Aquest terme va ser abolit amb la reforma municipal de 1971, quan Suècia va ser subdividida en municipalitats.
En èpoques medievals va ser la designació oficial d'una ciutat-mercat.
El 1863 hi havia a Suècia 2.500 municipis, i entre ells 8 localitats rebien l'estatus de köping. El 1959 havia pujat a 95 localitats.

## Topònims que contenen la paraula köping
### Seus municipals

* Linköping (104.232 habitants)
* Jönköping (89.396)
* Norrköping (87.247)
* Nyköping (29.891)
* Lidköping (25.644)
* Enköping (21.121)
* Köping (17.743)
* Falköping (16.350)
* Söderköping (6.992)

### Localitats menors

* Malmköping (1.977)
* Köpingsvik (599)
* Äsköping (342)

## Referències

* ↑ «köping» (en suec). ne.se. [Consulta: 26 maig 2018].
# Berea (Kentucky)

Berea és una població dels Estats Units a l'estat de Kentucky. Segons el cens del 2000 tenia 9.851 habitants.

## Demografia

Segons el cens del 2000, Berea tenia 9.851 habitants, 3.693 habitatges, i 2.426 famílies. La densitat de població era de 407,7 habitants/km².
Dels 3.693 habitatges en un 32% hi vivien nens de menys de 18 anys, en un 50,1% hi vivien parelles casades, en un 12,9% dones solteres, i en un 34,3% no eren unitats familiars. En el 29,3% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,6% tenia menys de 18 anys, un 20,5% entre 18 i 24, un 25,7% entre 25 i 44, un 19,5% de 45 a 60 i un 12,7% 65 anys o més.
L'edat mediana era de 30 anys. Per cada 100 dones de 18 o més anys hi havia 77,2 homes.
La renda mediana per habitatge era de 30.480 $ i la renda mediana per família de 35.505 $. Els homes tenien una renda mediana de 29.763 $ mentre que les dones 22.102 $. La renda per capita de la població era de 15.025 $. Entorn del 14,7% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Berea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Berea». American Fact Finder. Oficina del Cens dels Estats Units, 12-01-2010.
# Bubú de Bocage

El bubú de Bocage (Chlorophoneus bocagei) és un ocell de la família dels malaconòtids (Malaconotidae).

## Hàbitat i distribució

Habita els boscos del sud del Camerun, Guinea Equatorial, el Gabon, República Centreafricana, nord i nord-est de la República Democràtica del Congo, Uganda i oest de Kenya, cap al sud al nord d'Angola i sud-oest, sud i est de la República Democràtica del Congo.

## Referències

* ↑ «Bubú de Bocage». Cercaterm. TERMCAT, Centre de Terminologia. Rev. 10/05/2023(català)
# Bubú de Braun

El bubú de Braun (Laniarius brauni) és un ocell de la família dels malaconòtids (Malaconotidae).

## Hàbitat i distribució

Viu entre la malesa del bosc i vegetació secundària del nord-oest d'Angola.

## Referències

* ↑ «Bubú de Braun». Cercaterm. TERMCAT, Centre de Terminologia. Rev. 10/05/2023(català)
# Bubú de Cassin

El bubú de Cassin (Laniarius sublacteus) és un ocell de la família dels malaconòtids (Malaconotidae).

## Hàbitat i distribució

Habita sabanes denses des del sud-est de Somàlia fins al nord-est de Tanzània i'illa de Zanzíbar.

## Taxonomia

Inclòs antany a Laniarius aethiopicus, actualment s'ha classificat a la seua pròpia espècie, arran treballs com Nguembock et al. 2008.

## Referències

* ↑ «Bubú de Cassin». Cercaterm. TERMCAT, Centre de Terminologia. Rev. 10/05/2023(català)
* ↑ B Nguembock, J Fjeldså, A Couloux i E Pasquet. 2008. Phylogeny of Laniarius: Molecular data reveal L. liberatus synonymous with L. erlangeri and “plumage coloration” as unreliable morphological characters for defining species and species groups. Molecular Phylogenetics and Evolution 48: 396–407.
# Ca Joan del Molí

Ca Joan del Molí és un edifici del municipi d'Alcover (Alt Camp) que forma part de l'Inventari del Patrimoni Arquitectònic de Catalunya.

## Descripció

L'edifici està situat al carrer de Sant Ramon. És una casa entre mitgeres, molt modificada respecte de la seva estructura original, amb afegits de maó. Consta de planta baixa, dos pisos i golfes. A la façana s'obre, a la planta baixa, una gran porta d'accés, de forma rectangular, amb grans dovelles de pedra i escut central, que constitueix l'element més remarcable de l'edifici. Als pisos hi ha finestres rectangulars, disposades de manera irregular. Hi ha un ràfec de fusta, sobresortint, recolzat en pilars de maó. El material de construcció és el paredat.

## Història

Aquesta casa data de principis del segle xvii, d'acord amb la inscripció que apareix a la dovella central de la porta, amb l'any de 1616. Aquesta és l'època d'una més gran activitat constuctiva a l'antic nucli d'Alcover, fruit de les riqueses que alguns alcoverencs foren a Amèrica. Hi ha documentació sobre la propietat de la casa per part de la família Vergonyòs els segles xvii i xviii. L'escut de la llinda porta l'anagrama "IHS", el petit cor gravat va provocar el nom de "Cor de Seba" amb què es va conéixer la família, i que encara perdura, tot i que referit a una altra casa.

## Referències

* 1 2 «Ca Joan del Molí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 febrer 2016].
# Ca Joan Just

Ca Joan Just és una obra de Poboleda (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de paredat de planta baixa, entresòl, pis i golfes, cobert per teulada a dos vessants. A la façana s'hi obren dues portes principals i una auxiliar, dos balcons no sortits a l'entresòl, dos balcons i dues finestres al primer pis i dues finestres a les golfes. La porta principal és adovellada i a la clau hi ha la data de 1727 a la clau; a sobre hi ha una petita fornícula buida.

## Història

El barri o sector del Raval possiblement va ser aixecat durant el segle xvii. Inicialment aquest immoble constituí una sola casa però, al segle xix, es va partir per un envà i va ser ocupada per famílies diferents. La fornícula contenia una imatge de Sant Antoni, cremada durant la guerra civil.

## Referències

* 1 2 «Ca Joan Just». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].